gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl pt gl gl gl gl gl gl gl gl gl gl gl gl gl gl lt gl ru gl el ru gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Axudas de catro millóns de euros para gandeiros e agricultores afectados polo lume - G24
O conselleiro do Medio Rural reuniuse cos alcaldes dos concellos afectados en Valdeorras e no Courel
Tamén abordaron a reordenación do territorio, como medida a medio prazo
A consellería do Medio Rural destinará catro millóns de euros para a reparación dos danos agroforestais ocasionados polos incendios. O conselleiro reuniuse esta tarde cos alcaldes dos concellos de Valdeorras afectados polo lume para abordaren outras medidas con vistas ao futuro.
O venres publícanse no DOG e, a partir de entón, xa se poderán solicitar esas axudas destinadas a aqueles que sufriron danos de carácter agrario, gandeiro ou forestal: "Cubrindo danos na maquinaria, peches, explotacións, tamén alimentación do gando, reposición dese gando se fora o caso...", explica José González, conselleiro do Medio Rural.
É a primeira das medidas que José González abordou cos alcaldes, pola mañá cos do Courel e, xa pola tarde, cos de Valdeorras. A segunda medida, a medio prazo, é para evitar escorras con vistas ao inverno.
José González, conselleiro do Medio Rural: "Está traballando a xente do Centro de Investigación de Lourizán, que son os maiores expertos que temos non só en Galicia senón en España en estudo de afectación dos solos polos lumes e das medidas paliativas para evitar o risco de erosión".
Pero o que máis lles preocupa a todos é o longo prazo: que no futuro, os veciños non teñan que volver pasar polo mesmo.
Mari Carmen González Quintela, alcaldesa de Carballeda de Valdeorras: "Levamos unha boa lección, pero eu quero esquecer a traxedia, a tristeza, e falar de futuro. E empezamos a construír".
Coinciden na urxencia dun plan de reordenación do territorio, a terceira das medidas que promove a consellería.
Alfredo García, alcalde do Barco: "É necesario que en cada aldea haxa unha familia ou dúas que vivan do territorio. Así, seguirán existindo incendios forestais, pero non se queimarán as casas".
Nos casos de Valdeorras e O Courel, os lumes debéronse ás treboadas, pero o conselleiro puxo o foco tamén nos incendiarios, tras a localización de artefactos en varios lumes.
A seca pode reducir a colleita de castaña nun 30%
A Lei do xogo de Galicia limitará o número de locais de apostas
Reganosa, Repsol e Naturgy colaboran para transformar os excedentes de xurros en Meirama
A seca minguou nun 30 % a produción de millo forraxeiro nas comarcas do interior de Galicia
Contido con Xeográficas Galicia .
Denuncian un veciño de Mos por condución temeraria
A Mesa pola Normalización Lingüística protesta polo uso do topónimo La Toja
A seca pode reducir a colleita de castaña nun 30%
Galicia prevé arrincar o sábado 8 de outubro a vacinación masiva co reforzo a maiores de 85 anos
Síguenos en redes sociais
Aviso legal e Política de Privacidade